ועדת החוקה, חוק ומשפט, כנסת 16, פרוטוקול מספר 598, 2005-09-21 13:00

מיכאל איתן: צהריים טובים.

מיכאל איתן: כל פעם אנחנו מאריכים את חוק חובת המכרזים.

מיכאל איתן: ב-92 חוקקו את החוק, וב- 98' הכניסו סעיף שיקל על אזורי עדיפות לאומית.

מיכאל איתן: האוצר התנגד, אז סיכמו שזה יהיה רק לשנה, ומאז כל שנה מאריכים את זה.

מיכאל איתן: כשאני באתי כבר האריכו את זה לשנתיים, עכשיו נמאס לי מהם, אמרתי להם שזה כל פעם תזכיר חוק ועוד דברים, זה נמאס, צריך לבטל את זה לגמרי.

מיכאל איתן: החוק יתקיים מעכשיו עד הודעה חדשה, וביום שתחליטו לבטל נבטל לכם את החוק.

נעמי בלומנטל: זאת אומרת, אנחנו לא מצביעים על הארכה.

מיכאל איתן: עכשיו אנחנו מצביעים על קבע.

מיכאל איתן: הצבענו על זה, אבל היה חסר לנו סעיף.

מיכאל איתן: החוק הזה נתן לנו הסמכה להתקין תקנות.

מיכאל איתן: ההטבות האלה שמדברים עליהן לא היו בחוק, הן היו בתקנות כי החוק אמר שאפשר להתקין תקנות שייתנו העדפות מסוימות לגבי הנושא.

מיכאל איתן: כל פעם היינו מאריכים את החוק שהסמיך את התקנת התקנות.

מיכאל איתן: לא כתבנו שכשהחוק הזה נכנס לתוקף הוא נותן תוקף גם לתקנות שהיו קבועות קודם.

מיכאל איתן: זאת אומרת, אם מחדשים את החוק הזה והתקנות ההן יתבטלו הם יצטרכו להביא לי את כל התקנות מחדש, ועד אז כל החוק לא בתוקף, ובעצם אין לו שיניים.

מיכאל איתן: לכן אנחנו מבקשים להכניס משפט נוסף שאומר: "יראו את תקנות חובת מכרזים (העדפת תוצרת מאזורי עדיפות לאומית) התשנ"ח – 1998 כאילו הותקנו מכוח סעיף 3א(א1) כנוסחו בסעיף 1 לחוק זה בכל הנוגע לתקופה המתחילה ביום תחילתו של חוק זה" – זה רטרואקטיבית לשנה.

נעמי בלומנטל: בסדר.

מיכאל איתן: הצבעה.

מיכאל איתן: בעד – 3, נגד – אין, נמנעים - אין.

מיכאל איתן: תודה רבה.